Publication: Magyar Közlöny
Issue: MK-2004-34 (Year: 2004, Number: 34)
Era: 2004-2010
Section: A 30/2000. (X. 11.) AB határozatban megfogalmazottak
Paragraph Index: 415

b), c), e) pontok] Kiemelten utalok az Alkotmány 40. § (3) bekezdésére, amely szerint: „A Kormány jogosult az államigazgatás bármely ágát közvetlenül felügyelete alá vonni, és erre külön szerveket létesíteni.” (Az Alkotmány valójában nem is felügyeleti, hanem irányítási jogkört adott a Kormánynak, hiszen a „külön szervek létesítésének” joga már nem felügyeleti, hanem irányítási jogkör.) Mindebbõl levonható az a következtetés, hogy a szervezetek létrehozása, átszervezése, megszüntetése tekintetében gyakorlatilag nincs is különbség az Országgyûlés és a Kormány jogköre között. (Egy kivétel azonban mindenképpen van: minisztériumokat a Kormány nem hozhat létre.) A miniszterek a jogszabályok rendelkezéseinek és a Kormány határozatainak megfelelõen vezetik az államigazgatás feladatkörükbe tartozó ágait, és irányítják az alájuk rendelt szerveket. [Alkotmány 37. § (2) bekezdése.] Kérdés az, minek biztosítsunk elsõbbséget: egy kétségkívül fontos (de Alkotmányba fel nem emelt) feladatkörökkel és hatáskörökkel rendelkezõ szerv érintetlenségének (s benne a vezetõ 6 éven át fennálló elmozdíthatatlanságának), vagy az imént említett Alkotmányban szabályozott és védett szervek (Országgyûlés, Kormány, miniszterek) Alkotmányban is tételesen felsorolt feladat- és hatáskörei zavartalan gyakorlásának. Az Alkotmány alapján az utóbbit kell elõtérbe helyezni annak hangsúlyozásával, hogy a felsorolt szervek az Alkotmányban kapott feladataik ellátásához egy nekik alárendelt, irányításuk és felügyeletük alatt álló szerv irányában akár az átszervezés jogával (s benne a nem „alkotmányosan védett” vezetõ 6 évre szóló munkaviszonyának megszüntetését is magában foglaló) jogokkal is rendelkeznek. (Értelemszerûen azonban itt a felügyeletet létrehozó Országgyûlésrõl van szó, amely ugyanakkor újrarendezheti a Kormány és az „érintett” miniszter irányítási és felügyeleti jogait is.) E jogkörében — álláspontom szerint — az Országgyûlés maga vállalta politikai felelõsséggel jár el, amelynek célszerûségét, ésszerûségét az Alkotmánybíróság nem vizsgálhatja. Egyetértek tehát azzal, hogy a többségi határozat önmagában a 6 éves megbizatás „idõ elõtti” megszüntetését maga sem tekintette alkotmányellenesnek.

Source: https://magyarkozlony.hu/hivatalos-lapok/a77608bcdbdc31dc0a47287f48e1391d3f76ce4b/dokumentumok/0d4a0dd9b220d44e55e061097babeeb13a4a569f/letoltes